open-index/open-wikipedia-markdown huggingface dataset:
Մարտին Յոլ

**Մարտին Կորնելիուս Յոլ** (, ), հոլանդացի ֆուտբոլային մարզիչ, նախկին ֆուտբոլիստ, պաշտպան։ Մասնակցել է ավելի քան 400 հանդիպում 5 տարբեր ակումբների կազմում։

## Կենսագրություն
### Ակումբային կարիերա
Մարտին Յոլը ծնվել է Հաագայում։ Նա կարիերան սկսել է սիրողական թիմի կազմում, ապա շարունակել «ԱԴՈ Դեն Հաագում «Այաքս»։ Պրոֆեսիոնալ կարիերան սկսել է 1973 թվականին։ 1975 թվականին հաղթել է Նիդերլանդների գավաթում` հաղթելով «Տվենտեին»: 1978-1979 թվականներին խաղացել է Բունդեսլիգայում` «Մյունխենի Բավարիայի» կազմում, իսկ 1979 թվականին տեղափոխվել «Տվենտե»: 1982 թվականին Յոլը տեղափոխվեց «Վեստ Բրոմվիչ Ալբիոն»: 1985 թվականին նա վերադարձավ «Դեն Հաագ» և նույն տարում ճանաչվեց Նիդերլանդների տարվա ֆուտբոլիստ։

### Կարիերան հավաքականում
Նիդերլանդների հավաքականի կազմում Յոլն իր առաջին հանդիպումն անցկացրել է 1980 թվականի հոկտեմբերի 11-ին Գերմանիայի դեմ ընկերական խաղում` Նիդերլանդների Ֆիլիպս մարզադաշտում։ Խաղն ավարտվել է 1:1 հաշվով` Նիդերլանդների կազմում գոլի հեղինակ է դարձել պաշտպան Էրնի Բրանդտսը, իսկ գերմանացիների կազմում Խորստ Խրուբեշը։

### Մարզչական կարիերան
2009 թվականի մայիսի 26-ին Յոլը կնքեց եռամյա պայմանագիր Ամստերդամի «Այաքսի» հետ, որը մինչ այդ գլխավորում էր Մարկո վան Բաստենը։ 2010 թվականի դեկտեմբերի 6-ին Այաքսի հետ փոխադարձ համաձայնությամբ պայմանագիրը խզվեց։ 2011 թվականի հունիսի 7-ին նա պայմանագիր կնքեց անգլիական «Ֆուլհեմի» հետ երկու տարի ժամկետով։ 2013 թվականի դեկտեմբերի 1-ին հեռացվեց լոնդոնյան ակումբից 2013/14 մրցաշրջանում ցուցաբերած անբավարար արդյունքների պատճառով։

## Ձեռքբերումները
**Որպես խաղացող**

**ԱԴՈ Դեն Հաագ**
* Նիդերլանդների գավաթակիր։ 1975
**Որպես մարզիչ**

**Սխվենինգեն**
* National Non-league Championship մրցաշարի հաղթող։ 1996
**Ռոդա**
* Նիդերլանդների գավաթակիր։ 1997
**Այաքս**
* Նիդերլանդների գավաթակիր։ 2010

## Անձնական ձեռքբերումները
Նիդերլանդների տարվա ֆուտբոլիստ։ 1985

Նիդերլանդների տարվա մարզիչ։ 2001, 2002

Անգլիայի Պրեմիեր Լիգայի ամսվա մարզիչ։ դեկտեմբեր 2004

## Ծանոթագրություններ

## Արտաքին հղումներ
* Եվրո-ֆուտբոլ։ Մարտին Յոլ` Համբուրգի նոր մարզիչը:
* Սպորտն օրեցօր: Մարտին Յոլ
* Ֆուտբոլ։ Մարտին Յոլ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Շահրազադ

**Շահրազադ ** ( -‎‎ *Šahrāzād*), առասպելական թագուհի, «Հազար ու մի գիշերների» հեքիաթասացը։

## Պատմություն
Պատմությունը սկսվում է, երբ Շահրիյարը ( *Šahryār*, «թագավորության ծառա», այսինքն՝ թագավոր) մի օր պարզում է, որ իր կինը հավատարիմ չէ իրեն։ Դրա համար նա որոշում է ամեն օր ամուսնանալ նոր կույս աղջկա հետ՝ գլխատելով նախորդ օրվա կնոջը, սրանով բացառելով կնոջ անհավատարմությունը։ Նա արդեն այսպես սպանել էր 1000 կին, երբ մի օր հանդիպում է Շահրազադին՝ վեզիրի աղջկան։
ձախից|մինի|''Շահրազադը պատմում է պատմություններ, Մաքս Սլևոգթ (մինչև 1897թ)''
Սըր Ռիչարդ Բըրթոնի «Հազար ու մի գիշերի» թարգմանության մեջ Շահրազադը նկարագրվում է հետևյալ կերպ՝Շահրազադը սերտում էր նախորդ թագավորների գրքերը, քրոնիկները և առասպելները, անցած-գնացած մարդկանց և իրերի պատմությունները։ Այսպես նա հավաքել էր պատմությունների հազարավոր գրքեր՝ հնագույն ցեղերի և անկած կառավարիչների մասին։ Նա ուշադիր սերտել և անգիր էր իմացել պոետների ստեղծագործությունը, հետազոտել էր փիլիսոփայությունը և գիտությունները, արվեստը և ձեռքբերումները։ Եվ նա հաճելի էր և քաղաքավարի, իմաստուն և սրամիտ, լավ դաստիարակություն ստացած։ Հակառակ իր հոր կամքին՝ Շահրազադը որոշում է մի գիշեր անցկացնել թագավորի հետ։ Թագավորի սենյակում Շահրազադը խնդրում է թագավորին հրաժեշտ տալ իր սիրելի քրոջը, Դունյազադին ( *Donyāzād*), որը ցանկանում էր Շահրազադին խնդրել ամբողջ գիշերն իրեն պատմություն պատմի։ Թագավորը արթուն էր և անհամբերությամբ լսում էր Շահրազադի առաջին պատմությունը։ Գիշերն անցավ և Շահրազադը կիսատ թողեց պատմությունը, թագավորը խնդրեց, որ ավարտի պատմությունը, բայց Շահրազադն ասաց՝ որ ժամանակ չկա, արդեն մթնշաղ է։ Հաջորդ գիշերը Շահրազադն ավարտեց այս պատմությունը և սկսեց երկրորդը, ավելի գրավիչ մի հեքիաթ, որը էլի կիսատ թողեց, երբ լույսը բացվեց։ Եվ նորից, թագավորը անհամբերությամբ անցկացրեց ցերեկը, որ գիշերը լսի երկրորդ հեքիաթի ավարտը։

Եվ այսպես թագավորը գիշերներ էլ լուսացնում Շահրազադի հետ՝ անհամբերությամբ սպասելով նոր հեքիաթների։ 1001 գիշերվա ավարտին՝ 1000 հեքիաթից հետո, Շահրազադը թագավորին ասաց, որ այլ հեքիաթներ չգիտի։ Թագավորը սիրահարվեց Շահրազադին, նրա հետ անցկացրեց իր մնացյալ կյանքը՝ նրան դարձնելով թագուհի։

## Անուն
Շահրազադի ամենավաղ ձևերը Շահրազադ՝  *Šīrāzād* (Մասուդի) և  *Šahrāzād ([[Իբն ալ-Նադիմ]]) *է։ Վերջինը նշանակում է «մարդ, ում թագավորությունն  (شهر šahr) ազատ է ( *āzād*)»: Հետագայում պարսկերենում այն կրճատվել է՝ դառնալով Շահրզադի ( *Šahrzād/Šarzād*)։

## Տես նաև
* Հազար ու մի գիշեր

## Արտաքին հղումներ
* *[https://gutenberg.org/ebooks/19860 The Arabian Nights Entertainments]* — Գուտենբերգի նախագծում

Կատեգորիա:Հազար ու մի գիշեր
Կատեգորիա:Հեքիաթների կերպարներ
Ամասիայի գավառ

**Ամասիա**, գավառ Արևմտյան Հայաստանում, Սեբաստիայի վիլայեթում։ Կենտրոնը Ամասիա քաղաքն էր։

## Աշխարհագրություն
[մինի|աջից|300px|[Ամասիա (քաղաք)|Ամասիա քաղաքը՝ 1876 թվականին։]]
Գավառի հողերը բերրի էր, ուներ առատ ջուր և փարթամ բուսականություն։

## Պատմություն
Ըստ Յոհաննես Լեփսիուսի տեղի բոլոր հայերը 1915 թվականի Մեծ եղեռնի ժամանակ սպանվել են թուրքերի ձեռքով։

## Բնակչություն
[մինի|աջից|300px|[Ամասիա (քաղաք)|Ամասիա քաղաքի համայնապատկերը՝ 1915 թվականին։]]
Մինչև 1915 թվականի Մեծ եղեռնը գավառն ուներ 61580 բնակիչ, որից 28500 բնակիչը հայեր էին։

## Տնտեսություն
Բնակչության հիմնական զբաղմունքը անասնապահությունը, շերամապահությունը և երկրագործությունն էր։ Մշակում էին կանեփ, հաշիշ, ցորեն, մրգատու ծառատեսակներ։

## Օգտակար հանածոներ
Գավառի տարածքում կան բուժիչ աղբյուրներ և հանքային հանածոներ։

## Պատմամշակութային կառույցներ
Մինչև 1915 թվականը Ամասիայի գավառում կար 1 վանք (ըստ ենթադրության՝ Սուրբ Կարապետ անվամբ) և 25 եկեղեցի։ Ամասիա քաղաքի եկեղեցիներն էին՝ Սուրբ Աստվածածինը, Սուրբ Նիկողոսը (1218) և Սուրբ Հակոբը (1255)։

## Կրթություն
Եկեղեցիների մեծ մասին կից գործում էին վարժարաններ։

## Վարչական բաժանում
Մինչև 1915 թվականի Մեծ եղեռնը գավառն ուներ 1200 բնակավայր։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Մարատ Հալաջյան

**Մարատ Հալաջյան** (), հայ հաղորդավար, ՀԽՍՀ վաստակավոր արտիստ, Հայաստանի ռադիոյի և հեռուստատեսության պետական կոմիտեի հաղորդավար, ԽՍՀՄ Ժուռնալիստների միության և Հայաստանի թատերական ընկերության անդամ։

## Կենսագրություն
Ծնվել է 1920 թվականի դեկտեմբերի 30-ին Երևանում։ 1940 թվականին ավարտել է Երևանի թատերական ստուդիա-ինստիտուտը, այնուհետև նշանակվել է Արտաշատի դրամատիկական թատրոնի դերասան։

1941 թվականին, երբ սկսվում են Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունները, կամավոր մեկնում է առաջնագիծ։ Լենինգրադի մատույցներում բլոկադայի ժամանակ Հալաջյանը ղեկավարել է սակրավորների ջոկատը։ 1942 թվականի հոկտեմբերի 30–ին, նա ծանր վիրավորվում է և փշրված մարմնով 1943 թվականի ապրիլին տուն վերադարձել։

Կինոստուդիայում կարճ ժամանակ աշխատելուց հետո, դերասան Հրաչյա Ներսիսյանի խորհրդով, 1945 թվականին ընդունվում է Հայաստանի Հեռուստատեսության և Ռադիոյի պետական կոմիտե, որպես հաղորդավար, խմբագիր։
մինի|ձախից|Մարատ Հալաջյանի հուշատախտակը Երևանում

Հանդիսացել է բազում փաստագրական և հայերեն կրկնօրինակված ֆիլմերի հաղորդավար («Սայաթ-Նովա», «Շիրակի մեղեդիները», «Պոեմ Հերոսական») և այլ ֆիլմերում։ Մարատ Հալաջյանը եղել է ռադիո և հեռուստատեսության ռեժիսորների նախապատվելի հաղորդավարներից։ Նրան են հանձնարարվել կարդալու ամենաբարդ և պատասխանատու նյութերը, կառավարական կարևորագույն հաղորդագրությունները, տոնական օրերի ռեպորտաժները, գեղարվեստական գործերը։

Եղել է թատերական միության անդամ, ԽՍՀՄ ժուռնալիստների միության անդամ (1969), նրա նովելներն ու պատմվածքները տպագրվել են ինչպես հանրապետական, այնպես էլ միութենական թերթերում։

Վախճանվել է Երևանում 1971 թվականի մայիսին 26-ին կյանքի 51-րդ տարում։

## Պարգևներ, մրցանակներ
Որպես բարձր կարգի ավագ հաղորդավար արժանացել է հանրապետության մշակույթի նախարարության, համամիութենական ռադիոյի պատվոգրերին, իսկ Հայկական ԽՍՀ Գերագույն խորհրդի 1967 թվականի մայիսի 5–ի հատուկ հրամանագրով արժանացել է հանրապետության վաստակավոր արտիստի պատվավոր կոչման։ Պարգևատրվել է «Կարմիր Աստղ» շքանշանով (1946), մեդալներով, պատվոգրերով։

## Հաղորդումներ և ֆիլմեր
* Ռադիոհաղորդում «Երգի Հռիփսիմե» 
* Դրվագ «Պոեմ հերոսական» ֆիլմից 
* «Պոեմ հերոսական» 
* «Սայաթ-Նովա» 
* «Շիրակի մեղեդիներ»

## Ծանոթագրություններ

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ հաղորդավարներ
Կատեգորիա:Հայրենական մեծ պատերազմի հայ մասնակիցներ
Ասիեր Ալտունա

**Ասիեր Ալտունա** (, ), ռեժիսոր, սցենարիստ։

## Կենսագրություն
Ասիեր Ալտունան ծնվել է Իսպանիայի հյուսիսային Գիպուսկոա նահանգի Բերգարա քաղաքում։ 1997 թվականից իր սցենարներով նկարահանել և համահեղինակել է յոթ կարճամետրաժ ֆիլմ, մեկ հեռուստասերիալ, երկու հեռուստածրագիր և երեք խաղարկային կինոնկար։ 2005 թվականին նկարահանել է իր առաջին խաղարկային ֆիլմը՝ «Ողջույն, Էչեբեստե» ()։ Երկու անգամ արժանացել է իսպանական կինոակադեմիայի «Գոյա» մրցանակին։ Ասիեր Ալտունայի ֆիլմերը ցուցադրվել են տարբեր փառատոներում։

2016 թվականին «Ամարա» ֆիլմը ներկայացվել է Ոսկե ծիրան կինոփառատոնի Խաղարկային ֆիլմերի մրցույթ ծրագրում։

## Ֆիլմեր

## Ծանոթագրություններ

## Արտաքին հղումներ
* Ասիեր Ալտունայի մասին imdb.com կայքում

Կատեգորիա:Բասկ ռեժիսորներ
Կատեգորիա:Իսպանացի կինոռեժիսորներ
Կատեգորիա:Իսպանացի ռեժիսորներ
Կատեգորիա:Իսպանացի սցենարիստներ
Սալուցո

**Սալուցո** ( , ) , պատմական քաղաք Իտալիայի Պիեմոնտ մարզի Կունեո գավառում, Ալպերի լանջին, Թուրինից հարավ-արևմուտք։

Մինչև 1630 թվականը քաղաքում հաշվվում էր մոտավորապես 30 հազար բնակիչ, իսկ ժամանակակից բնակչությունը երկու անգամ քիչ է՝ 17,2 հազար մարդ (2011)։ Բնակչության խտությունը՝ 230 մարդ/կմ²։ Տարածքը՝ 75 կմ²։ Փոստային ինդեքս՝ 12037։ Հեռախոսային կոդ՝ 0175։

Քաղաքի հովանավորն է համարվում սուրբ Թեոֆրեդը։ Հիշատակության օրը սեպտեմբերի 7-ն է։
Ալեքսանդր I (այլ կիրառումներ)

**Ալեքսանդր I**, կարող է վերաբերել՝
* Ալեքսանդր I - կամ Ալեքսանդր I Պավլովիչ, Ռուսաստանի կայսր, Ֆինլանդիայի մեծ իշխան, Լեհաստանի թագավոր
* Ալեքսանդր I - կամ Ալեքսանդր I Գեորգիեվիչ, Կախեթիի թագավոր (1476-1511)
* Ալեքսանդր I - վեցերորդ Հռոմի պապը, ով Հռոմի Կաթոլիկ եկեղեցին գլխավորել է 105(107) - 116 թվականներին
Թրթուրավոր շրթներկ

**Թրթուրավոր շրթներկ** (), կոնցեպտուալ քանդակագործ Կլաս Օլենբերգի 1969 թվականին ստեղծած լեգիրված պողպատից քանդակը։ Գտնվում է Եյլի համալսարանի Մորս քոլեջի բակում։

## Պատմություն
Ճարտարապետության բաժնի ուսանող Ստյուարտ Ռիդը և մի խումբ ուսանողներ Կոնեկտիկուտի Colossal Keepsake կորպորացիայի ներքո հանգանակեցին գումար՝ համագործակցելու Կլաս Օլդենբուրգի հետ։ Քանդակը տեղադրվել է 1969 թվականի մայիսի 15-ին Եյլի համալսարանի Բայնեք հրապարակում (Hewitt Quadrangle)՝ որպես հակապատերազմական բողոքի ցույցերի հարթակ։

Քանդակը բաղկացած էր փափուկ ուռճացված շրթներկից և փայտե զուգանիվներից։

1969 թվականի աշնանը Եյլի համալսարան սկսեցին ընդունվել նաև կանայք։ Քանդակը փչացել է և Օլդենբուրգը 1970 թվականի մարտին հեռացրել է այն։ Այն վերականգնել է լեգիրված պողպատով, և քանդակը վերստին տեղադրել է Մորս քոլեջում 1974 թվականի հոկտեմբերի 17-ին։

Քանդակը ցուցադրվել է Սոլոմոն Գուգենհայմի թանգարանում և Արվեստի ազգային պատկերասրահում։

## Տվյալներ
Քանդակի չափերն են՝ 740 սմ × 760 սմ × 330 սմ։

## Ծանոթագրություններ

## Արտաքին հղումներ
* Lipstick (Ascending) on Caterpillar Tracks, 1969-1974
* Secret Garden Party II Sneak Peak 1

Կատեգորիա:ԱՄՆ-ի հուշարձաններ
Ջիմի Հեսելդեն

**Ջեյմս Ուիլյամ «Ջիմի» Հեսելդեն** (անգլ.՝ Jimi Heselden, [), բրիտանացի գյուտարար և ձեռնարկատեր, «Hesco Bastion» ընկերության հիմնադիր։

## Կենսագրություն
Ջիմի Հեսելդենը ծնվել և մեծացել է Մեծ Բրիտանիայի Լիդս քաղաքի մի աղքատ ընտանիքում։ 15 տարեկան հասակում հարկադրաբար լքել է դպրոցը։ Դպրոցից դուրս գալուց հետո անցել է աշխատանքի որպես հանքափոր։ Աշխատել է Թեմփլ Նյուսամի և Լոֆթհաուսի հանքերում։ Աշխատանքից հեռացվել է 1985 թվականին։ Հետո դարձել է «Hesco Bastion» ընկերության հիմնադիր։

## Մահ
2010 թվականի սեպտեմբերի 26-ին ժամը 11:40-ի սահմաններում Ուեսթ Յորքշիրի ոստիկանական կենտրոն հաղորդագրություն է եկել, որ Վարֆ գետից վերև, բլրի ծայրից մի մարդ իրեն նետում է (բլրի բարձրությունը 24 մ)։ Այդ մարդը Ջիմի Հեսելդենն էր։ Հոկտեմբերի 4-ին հետաքննությունից պարզ դարձավ, որ Ջիմի Հեսելդենը ստացել է կրծքավանդակի հատվածում հարվածներ՝ բլրից իրեն նետելու պատճառով։ Մահանալուց հետո Ջիմիի կապիտալը գնահատվել է 340 մլն ֆունտ ստերլինգ։

## Ծանոթագրություններ

Կատեգորիա:Անգլիացի բարեգործներ
Կատեգորիա:Բրիտանացի բարեգործներ
Կատեգորիա:Բրիտանացի գյուտարարներ
Կատեգորիա:Բրիտանացի ձեռնարկատերեր
Կատեգորիա:Բրիտանացի գործարարներ
Մարկ Օվերմարս (ֆուտբոլիստ)

**Մարկ Օվերմարս** (հոլանդ. Marc Overmars, ), հոլանդացի ֆուտբոլիստ։

## Կարիերա
**Ակումբները. **«ՍՎ Էպե», «Վիլլեմ II Թիլբուրգ», Ամստերդամի «Այաքս», Լոնդոնի «Արսենալ», «Բարսելոնա», «Գոու Էխեդ Իգլս»։

Առաջին հանդիպումը հավաքականում և գոլը. 23 փետրվարի 1993 (Նիդերլանդներ — Թուրքիա 3:1)։ Վերջին խաղը հավաքականում. 30 հունիսի 2004 (Պորտուգալիա — Նիդերլանդներ — 2:1)։

2004 թվականին վնասվածքի պատճառով հայտարարեց ֆուտբոլիստի կարիերան ավարտելու մասին, սակայն 2008 թվականի օգոստոսի 10-ին վերադարձավ ֆուտբոլ, որպես նիդերլանդական երկրորդ դիվիզիոնի «Գոու Էխեդ Իգլս» ակումբի խաղացող։ 2009 թվականին Օվերմարսը մասնակցեց նիդերլանդական առաջին դիվիզիոնի վերջին խաղին, որում «Գոու Էխեդ Իգլս»-ը հաղթեց «Տոպ Օսս»-ին 1:0 հաշվով։ Օվերմարսն անցկացրեց 85 րոպե, սակայն վնասվածք ստացավ և փոխարինվեց։

2012 թվականի հուլիսից «Այաքսի» տեխնիկական տնօրենն է։

## Ձեռքբերումներ
; Ակումբային
20x20փքս «Այաքս»
* Նիդերլանդների չեմպիոն (3)։ 1993/94, 1994/95, 1995,96
* Նիդերլանդների գավաթակիր (1)։ 1992/1993
* Նիդերլանդների սուպերգավաթակիր (2)։ 1993, 1994
* ՈՒԵՖԱ-ի Չեմպիոնների լիգայի հաղթող (1)։ 1994/1995
* ՈՒԵՖԱ-ի սուպերգավաթակիր (1)։ 1995
* Միջմայրցամաքային գավաթակիր (1)։ 1995
20x20փքս «Արսենալ»
* Անգլիայի չեմպիոն (1)։ 1997/98
* Անգլիայի գավաթակիր (1)։ 1997/98
* Անգլիայի սուպերգավաթակիր (1)։ 1998
* ՈՒԵՖԱ-ի գավաթի եզրափակչի մասնակից (1)։ 1999/2000
20x20փքս Հոլանդիայի հավաքական
* 1998 թվականի աշխարհի առաջնության 4-րդ հորիզոնական
* Եվրոպայի առաջնության բրոնզե մեդալակիր (2)։ 2000, 2008

## Արտաքին հղումներ
* Վիճակագրությունը National Football Teams կայքում (անգլ.)

## Ծանոթագրություններ

Կատեգորիա:Այաքսի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Կատեգորիա:Արսենալի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Վիլեմ II-ի ֆուտբոլիստներ
Գյումուշի գավառակ

**Գյումուշ**, գավառակ Արևմտյան Հայաստանում, Սեբաստիայի վիլայեթում։ Կենտրոնը Գյումուշ գյուղաքաղաքն էր, որը հռոմեական տիրապետության ժամանակ հայտնի է եղել իր արծաթի հանքերով և արհեստանոցներով։

Բնակչության մասին ստույգ տեղեկություններ չկան։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Պիբիմպապ

thumb|200px|Պիբիմպապը տոլսոտում
**Պիբիմպապ**, պիբիմպաբ, պիբիմպպապ, բիբիմբաբ կամ պիբիմբապ (), ավանդական կորեական խոհանոցի հանրահայտ ուտեստներից մեկը։

Պիբիմպապը սովորաբար մատուցում են ճենապակե, պղնձե, քարե, հազվադեպ պլաստիկե կամ կերամիկական խորը տարաներով (, «*տոլսոտ*»՝ քարե տարա)։ Ուտեստը բաղկացած է եփած սպիտակ բրնձից, ծածկված է բանջարեղենային «*նամուլ*» () աղցանով, կոչուջան () պղպեղից պատրաստված մածուկով, հում ձվով կամ ձվածեղով և բարակ կտրտած մսի կտորներից (սովորաբար տավարի միս)։
Բաղադրամասերը (բրինձ, բանջարեղենից աղցաններ, միս և ձու) խառնվում են սնունդն ընդունելուց անմիջապես առաջ։ Ուտեստը կարող է մատուցվել թե՛ սառը, թե՛ տաք տեսքով։ Պինիմպաբի համար գործածվող բանջարեղենները իրենցից ներկայացնում են ժուլյեն։ Ամենից հաճախ այդ բանջարեղենների թվում են վարունգը, ցուկինին, դայկոնը, սունկը, չինական զանգակի արմատները (անգլ., , *թորաջի*), սպանախը, սոյայի տերևները, հազարը և այլն։ Տավարի միսը կարող է փոխարինվել հավի մսով կամ ծովամթերքով, երբեմն՝ տոֆուի ավելացմամբ (: Բրինձը զարդարում են բանջարեղենով՝ դասավորելով ըստ գույների (գույները պետք է լրացնեն միմյանց և ստեղծեն համակցությունը, որ ախորժակ է բերում), իսկ ձուն տեղադրում են ուտեստի կենտրոնում՝ ծածկելով միսը։

## Անվան ծագում և պատմություն
Բառը բաղկացած է երկու մասից. 비빔 թարգմանվում է որպես «տարբեր բաղադրիչներից խառնուրդ», 밥՝ եփած բրինձ, այսինքն՝ բառացիորեն թարգմանվում է որպես «բրնձի և այլ մթերքների խառնուրդ»։
Պիբիմպապը առաջին անգամ հիշատակվել է Սիիչոնսոյում (). վերջինս անհայտ հեղինակի խոհարարական գիրք է, որ վերաբերում է XIX դարի վերջին։ Այնտեղ ուտեստը ներկայացված է «*պուբիմպպապ*» () անվանմամբ։

## Ուտեստի տարատեսակներ
Պիբիմպապը բազում տարատեսակներ ունի և տարբերվում է միայն բանջարեղենային խառնուրդով (նամուլ), որը կախված է տարվա ժամանակից և տարածաշրջանից և պատրաստվում է խոհարարի հայեցողությամբ։ Պիբիմպապի ամենահայտնի տարբերակներից մեկը չոնջու Պիբիմպապն է (Չոնջուի ()՝ Չոլա Պուկտոյի պրովինցիայի մայրաքաղաքի անվամբ), որը պարունակում է շատ բանջարեղեններ։

Պիբիմպապի տարբերակների մեկը *հվեդոպապն* է (), որը մատուցում են անեփ ձկան հետ միասին։ Եզրը (, *հվե/հե*) նշանակում է «հում ձուկ»։ Հվեդոպապը շատ հայտնի է կորեական մերձափյա շրջաններում։

## Հետաքրքիր փաստեր
Որպես կորեական խոհանոցի ամենաճանաչված ուտեստներից մեկը՝ շնորհիվ պատրաստման պարզության և թեթևության՝ 20-րդ դարի վերջին պիբիմպապը ընդգրկվել է տարբեր ավիաընկերությունների խոհանոցներում։ Այդ ավիաընկերությունները ոչ միայն կորեական են, այլև պատկանում են միջազգային այլ ընկերությունների, օրինակ, խոշորագույն գերմանական Lufthansa ընկերությանը։

## Գրականություն
* Ланьков А. Н.- Корея: будни и праздники. — М.: Межд. отношения, 2000. — 480 с.
* Добро пожаловать в Республику Корея. Сеул, 2001, с. 113—115.
* Кимчи, ван чжа чжонб пибимпаб //Гастрономъ/главный редактор А. Захариню.- Москва: ООО «Бонниер Пабликейшенз». — 2009. — № 04(87). — С. 32. — ISSN 0234 — 2510. http://www.gastronom.ru/ .

## Արտաքին հղումներ
* Պիբիմպաբ. Պակ Չոն Սուկի խորհուրդներ
* Պիբիմպապ
* Պիբիմպապ
* Պիբիմպապ
* Ինչպես տանը կորեական ուտեստներ պատրաստել. պիբիմպապ  Պատրաստման նկարագրություն։
* Շեֆ խոհարարի խորհուրդներ. պիբիմպապ և պուլկոհներ
* Ավանդական կորեական խոհանոցի 10 լավագույն ուտեստներ 
* Կորեական խոհանոցը է՛լ ավելի մեծ ճանաչում է ստանում

Կատեգորիա:Կորեական խոհանոց
Բետտենդորֆ

**Բատտենդորֆ** (), կոմունա Լյուքսեմբուրգի Դիկիրխի երկրամասում։

Ըստ 2008 թվականի մարդահամարի տվյալների՝ կոմունայի բնակչությունը կազմում է1,045 մարդ։ Կոմունայում կան մոտ 2941 տնային տնտեսություններ։

Տարածքը կազմում է 23,24 կմ²։ Այն համարվում է 116 կոմունաներից տարածքով 61-րդը։ Գտնվում է ծովի մակարդակից 378 մետր բարձրության վրա։

## Ծանոթագրություններ

Կատեգորիա:Լյուքսեմբուրգի կոմունաներ
Ֆեթհիե

**Ֆեթհիյե** (), շրջան և քաղաք Թուրքիայի հարավարևմտյան մասում, Մուղլայի մարզում։ Բնակչությունը՝ ։ Քաղաքը գտնվում է լեռան ստորոտին։ Քաղաքից 40 կմ հեռավորության վրա գտնվում է Դալամանի օդանավակայանը։ Ֆեթհիյում արևոտ է տարվա շուրջ 285 օրը։ Հանգստյան շրջանը այստեղ սկսվում է մարտի վերջից և շարունակվում մինչ նոյեմբերի վերջ։

## Պատմություն
thumb|220px|right|Ֆեթհիյեի դամբարանները
Քաղաքի տարածքում անտիկ ժամանակներում գոյություն է ունեցել Թելմես անունով քաղաք ()։ Քաղաքը շատ հայտնի էր և համարվում էր գուշակության կենտրոն և նվիրված էր Ապոլոնին։ Թելմեսը ուներ ակտիվ տնտեսական կապեր Հռոդոսի հետ և մ.թ.ա. 5-րդ դարում մտնում էր Աթենքի կողմից վերահսկվող Դելոսի միության մեջ։

Մ.թ.ա 240- 197 թվականներին Թելմեսում կառավարում էին Պտղոմեոսը` Լիսիմախոսի որդին և նրա սերունդները` որդին Լիսիմախը, թոռը` Պտղոմեոսը և ծոռնուհին` Բերենիկան։ Ապամեայի հաշտության պայմանագրով Թելմեսը անցավ Պերգամոնի արքային, իսկ 133 թվականին մտավ Լիկիայի կազմի մեջ` դառնալով Հռոմի դաշնակիցը։ 43 թվականին Լիկիան կորցրեց իր ինքնիշխանությունը և դարձավ հռոմեական պրովինցիա։

VIII դարում քաղաքը վերանվանվեց Անաստասիոպոլիս, ի պատիվ բյուզանդական կայսեր։ IX դարում այն ստացավ նոր անվանում` Մակրի (` երկար, երկարաձիգ), ի պատիվ մոտակայքում գտնվող կղզու։ Այս անվանումը ուներ քաղաք մինչ 1914 թվականը, երբ հույների արտաքսումից հետո, քաղաքը անվանվեց ի պատիվ ռազմական օդաչու Ֆեթհի բեյի(), ով զոհվել էր ինքնաթիռի կործանման արդյունքում` 1914 թվականին։

1912 թվականին այստեղ բնակվում էին 14 242 թուրքեր, 9 217 հույն։

1857 և 1957 թվականներին տեղի ունեցած երկրաշարժերը ավերեցին գրեթե բոլոր պատմական հուշարձանները։ Քաղաքում պահպանվել են հին հռոմեական թատրոնի, XV դարի ասպետական ամրոցի ավերակները։ Ֆեթհիյե հարևանությամբ գտնվող լեռան լանջին պահպանվել են լիկիական դամբարանները։ Ամենամեծ դամբարանը Ամինտասի դամբարանն է, որի պատին պահպանվել են հունարեն «Amyntou tou Ermagiou (Ամինտաս, Հերմագիոսի որդի)» գրությունը։ Համարվում է, որ Ամիտասը եղել է Տելմեսոսայի տիրակալներից մեկը։ Քաղաքում գործում է քաղաքային թանգարանը, որում ներկայացված են հնագիտական գտածոների և էթնոլոգիական արվեստի նմուշների հարուստ հավաքածու։

## Տես նաև
* Օլյուդենիզ

## Ծանոթագրություններ

## Արտաքին հղումներ
* Շրջանի պաշտոնական կայք էջը (թուրքերեն)
* Քաղաքի պաշտոնական կայք էջը (թուրքերեն)

Կատեգորիա:Թուրքական ռիվիերա
Կատեգորիա:Թուրքիայի Միջերկրածովյան տարածաշրջան
Կատեգորիա:Թուրքիայի Միջերկրական ծովի նավահանգստային քաղաքներ
Կատեգորիա:Թուրքիայի առափնյա բնակավայրեր
Կատեգորիա:Թուրքիայի հին հունական հնավայրեր
Կատեգորիա:Թուրքիայի քաղաքներ
Կատեգորիա:Համաշխարհային ժառանգություն Թուրքիայում
Կատեգորիա:Հույն-թուրքական հարաբերություններ
Կատեգորիա:Մուղլայի մարզի շրջաններ
Ահմեդ Նեջդեթ Սեզեր

**Ահմեդ Նեդջեթ Սեզեր** (, ), թուրք պետական և քաղաքական գործիչ։ Սեզերը եղել է Թուրքիայի տասներորդ նախագահը։ Թուրքիայի մեծ ազգային ժողովը Սեզերին ընտրել է որպես նախագահ 2000 թվականին, այն բանից հետո, երբ լրացավ նրան նախորդած Սուլեյման Դեմիրելի կառավարման ժամանակը։ 2007 թվականի օգոստոսի 28-ին նրան այդ պաշտոնում փոխարինել է Աբդուլա Գյուլը։

## Կենսագրություն
Ահմեդ Նեդջեթ Սեզարը ծնվել է 1941 թվականի սեպտեմբերի 13-ին Թուրքիայի Աֆիոն-Կարահիսար քաղաքում։

1958 թվականին դպրոցն ավարտելուց հետո նա սովորել է Անկարայի համալսարանի իրավագիտության ֆակուլտետը։ Նա սկսել է իր կարիերան Անկարայում` դառնալով առաջին ատյանի դատավոր։ Զինվորական ակադեմիայում սովորելուց հետո, Սեզարը աշխատել է սկզբում որպես դատավոր, իսկ այնուհետև նաև վերահսկիչ դատավոր Անկարա բարձրագույն վերաքննիչ դատարանում։

1983 թվականի մարտին նա ընտրվել է Թուրքիայի Վերաքննիչ բարձրագույն դատարանի անդամ։ Այն բանի համար, որ Սեզերը եղել է Օրենքի բարձրագույն պալատի անդամ, նա դարձավ Սահմանադրական դատարանի անդամի երեք հնարավոր թեկնածուներից մեկը։ 1998 թվականի հունվարին, Ահմեդ Նեդջեթ Սեզերը ընտրվեց Թուրքիայի Սահմանադրական դատարանի նախագահ։

Ամուսնացած է Սեմրե Սեզերի հետ և ունի երեք երեխա։

Ահմեդ Նեդջեթ Սեզերը ընտրվել է Թուրքիայի նախագահ 2000 թվականին։ Երդմնակալության արարողությունը տեղի է ունեցել 2000 թվականի մայիսի 16-ին։

Հետաքրքրական է, որ 2014 թվականի նախագահական ընտրությունների ժամանակ, Ահմեդ Նեդջեթ Սեզերը բացահայտորեն հրաժարվեց քվեարկել` պատճառաբանելով, որ չկա այնպիսի մի թեկնածու, որի օգտին կարելի է քվեարկել ի սրտե։

## Ծանոթագրություններ

Կատեգորիա:Անկարայի համալսարանի իրավագիտության ֆակուլտետի շրջանավարտներ
Կատեգորիա:Անկարայի համալսարանի շրջանավարտներ
Կատեգորիա:Թուրք պետական գործիչներ
Կատեգորիա:Թուրքիայի նախագահներ
Կատեգորիա:Թուրքիայի քաղաքական գործիչներ
Կատեգորիա:Չերքեզական ծագմամբ թուրքեր
Ջևդեթ Սունայ

**Ջևդեթ Սունայ** (, ), թուրք ռազմական և պետական գործիչ։ Սունայը Թուրքիայի 5-րդ նախագահն է, ով կառավարել է 1966- 1973 թվականներին։

## Կենսագրություն

Ավարտել է Ստամբուլի Կուլելի զինվորական ակադեմիան։ Առաջին համաշխարհային պատերազմի տարիներին կռվել է որպես զինվոր Պաղեստինի ռազմաճակատում (1917), իսկ 1918 թվականին Եգիպտոսում գերի է ընկել բրիտանական զորքերին։ Ազատ արձակումից հետո մասնակցել է Քեմալականների պատերազմին` սկզբում հարավային, այնուհետև` արևմտյան ռազմաճակատներում։

1929 թվականին ամուսնացել է Աթըֆեթի հետ։ Նրանք ունեցել են երեք երեխա։

1930 թվականին ավարտել է սպայական կազմի համար նախատեսված բարձրագույն զինվորական ակադեմիան։ 1933 թվականին նշանակվել է Գլխավոր շտաբի օպերատիվ կառավարման վարչությունում։ Զբաղեցնելով ղեկավար պաշտոններ` 1949 թվականին նա դարձել է բրիգադի գեներալ, իսկ 1959 թվականին բանակի գեներալի կոչում։ 
1960—1966 թվականներին Ջևդեթ Սունեյը եղել է Թուրքիայի ԶՈՒ-ի գլխավոր շտաբի պետ։ 1966- 1973 թվականներին եղել է Թուրքիայի նախագահ, որից հետո ստացել է ցմահ սենատորի պաշտոն, մինչ այդ պաշտոնը չվերացվեց 1980 թվականին տեղի ունեցած պետական հեղաշրջումից հետո։

Ստացել է բազմաթիվ գերատեսչական մեդալներ և կոչումներ, այդ թվում նաև «Պարսկական կայսրության ստեղծման 2500 ամյակին նվիրված հուշամեդալ» (Իրան)։

Ջեվդեթ Սունայը մահացել է 1982 թվականի մայիսի 22-ին Ստամբուլում։ Նրա աճյունը տեղափոխվեց այն ժամանակ նորակառույց Թուրքական պետական գերեզմանատուն, որը գտնվում է Անկարայում։

## Աղբյուրներ

http://www.munzinger.de/search/go/document.jsp?id=00000011297

## Արտաքին հղումներ
*Ministry of Foreign Affairs, Turkey
*Presidency of Turkey 

Կատեգորիա:Թուրքիայի նախագահներ
Կատեգորիա:20-րդ դարի թուրք քաղաքական գործիչներ
Կատեգորիա:Փաշաներ
Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ
Կատեգորիա:Օսմանյան ռազմական ակադեմիայի շրջանավարտներ
Կատեգորիա:Անձինք Տրապիզոնից
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Կատեգորիա:Թուրքական բանակի գեներալներ
Կատեգորիա:Հույն-թուրքական պատերազմի (1919-1922) թուրք մասնակիցներ
Կատեգորիա:Պատերազմի օսմանյան բանտարկյալներ
Կատեգորիա:Անձինք Էրզրումից
Կատեգորիա:Օսմանյան բանակի սպաներ
Կատեգորիա:Քուլելի ռազմական դպրոցի շրջանավարտներ
Կատեգորիա:Թուրքիայի զինված ուժերի գլխավոր շտաբի պետեր
Կատեգորիա:Թուրք ռազմական գործիչներ
Կատեգորիա:Թուրք պետական գործիչներ
Կատեգորիա:Առաջին համաշխարհային պատերազմի մասնակիցներ
Ալեքսանդր Նևսկու եկեղեցի (այլ կիրառումներ)

**Ալեքսանդր Նևսկու եկեղեցի**, կարող է վերաբերել՝
* Ալեքսանդր Նևսկու եկեղեցի - եկեղեցի Գանձակում, կառուցված 1887 թվականին
* Ալեքսանդր Նևսկու եկեղեցի - ուղղափառ երկգահանիստ քարե եկեղեցի Եկատերինբուրգում
* Ալեքսանդր Նևսկու եկեղեցի - ուղղափառ եկեղեցի Թբիլիսիում՝ Վրաստանի մայրաքաղաքում
Who’s That Chick?

**Who’s That Chick?** (*«Ո՞վ է այս աղջիկը»*), ֆրանսիացի DJ Դեյվիդ Գետտայի «One Love» ալբոմի վերահրատարակության երկրորդ սինգլը, որի ձայնագրմանը մասնակցել է Ռիհաննան։ Երգի թողարկումը կատարվել է թվային ներբեռնման միջոցով 2010 թվականի նոյեմբերի 22-ին։

## Նախապատմություն
2010 թվականի սկզբին Դեյվիդ Գետտան ներկայացրել է «Who’s That Chick?» երգը ֆրանսիական ռադիոյով՝ չանդրադառնալով նրա ստեղծման մանրամասներին։ Հետո երգը՝ որպես հիմնական սինգլ, ընտրվել է *One Love* ալբոմի վերահրատարակվելիք տարբերակի համար, որը կոչվել է *One More Love*: Սկավառակը թողարկվել է համացանցի միջոցով 2010 թվականի նոյեմբերի 22-ին, իսկ Մեծ Բրիտանիայում՝ նոյեմբերի 28-ին։

## Երգացանկ
* **US** / **European Digital download**
# «Who’s That Chick?» (Rihanna-ի մասնակցությամբ) — 2:47

* **UK Digital download**
# «Who’s That Chick?» (Rihanna-ի մասնակցությամբ) — 3:19

* **German CD single**
# «Who’s That Chick?» (Original Version) (Rihanna-ի մասնակցությամբ) — 3:19
# «Who’s That Chick?» (FMIF! Remix) (Rihanna-ի մասնակցությամբ) — 5:20

* **AUS & US EP**
# «Who’s That Chick?» (Adam F Remix) (Rihanna-ի մասնակցությամբ) — 5:00
# «Who’s That Chick?» (Extended Version) (Rihanna-ի մասնակցությամբ) — 4:35
# «Who’s That Chick?» (Instrumental Version) (Rihanna-ի մասնակցությամբ) — 3:18

## Դիրքերը հիթ-շքերթներում
2010 թվականի դեկտեմբերի 5-ին «Who’s That Chick?»-ն ընդգրկվել է Ավստրալիայի հիթ-շքերթում՝ զբաղեցնելով 36-րդ հորիզոնականում։

2011 թվականի հունվարի 23-ին այն բարձրացել է 7-րդ հորիզոնական։ Billboard Hot 100 հիթ-շքերթում 73-րդ հորիզոնականն զբաղեցնելուց հետո երգը կրկին վերադարձել է այդ հիթ-շքերթ՝ զբաղեցնելով 85-րդ հորիզոնականը, իսկ երրորդ շաբաթում հասել է 51-րդ հորիզոնականին։

Իռլանդիայում «Who’s That Chick?»-ը դեբյուտացվել է 4-րդ հորիզոնականում։ ՄԵծ Բրիտանիայում երգը հայտնվել է 9-րդ հորիզոնականում, հետո հասել է 6-րդ հորիզոնական։ Այդ շաբաթվա մեջ սինգլը հայտնվել է UK Dance Chart հիթ-շքերթի 1-ին հորիզոնականում։

Փետրվարի 11-ին հայտնի է դարձել, որ Ռիհաննայի և ֆրանսիացի դիջեյ Դեյվիդ Գետտայի համատեղ երգը հանվել է եվրոպական ռադիոկայանների եթերից, որովհետև ծրագրում չափազանց շատ են եղել Ռիհաննայի երգերից։ Գետտան հայտարարել է, որ եթերից երգը հանելու խնդրանքը ուղարկել է լեյբլը, որը հենց հրատարակել է այն։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:2010 երգեր
Կատեգորիա:Դեյվիդ Գետտայի երգեր
Կատեգորիա:Ռիհաննայի երգեր
Էլ Տեպոստեկո

**Էլ Տեպոստեկո** (), հնագիտական վայր Մեքսիկայի Մորելոս նահանգում, որը պուլկե ալկոհոլային խմիչքի ացտեկական Տեպոստեկատլ աստծուն նվիրված փոքրիկ տաճար է։

Մեզոամերիկյան ժամանակաշրջանում տարբեր պատշգամբաձև շինություններ և փոքր բուրգեր են կառուցվել դեպի նախակոլումբյան Տեպոստլան քաղաք բացվող Sierra de Tepoztlan լեռնաշղթայի գագաթներից մեկի վրա։ Տաճարի շուրջ հետաքրքրությունն այնքան մեծ էր, որ ուխտավորներ էին գալիս նույնիսկ Գվատեմալայից, չնայած որ Տեպոստեկատլ աստծո պաշտամունքը բնորոշ էր այս վայրին։

## Նկարագրություն
Տաճարը գտնվում է տեղայնքի արևմտյան հատվածում։ Այն բաղկացած է 6,4 մետր բարձրությամբ հարթակից, որը սատարում է 3,3 մետր բարձրությամբ տաճարային հենքը։ Տաճարն ունեցել է երկու սենյակ. առաջին սենյակն սկսվել է անմիջապես բուրգի աստիճաններից, մուտքի երկու կողմերում եղել են սյուներ։ Այս սենյակի կենտրոնում փոքրիկ խոռոչ է հայտնաբերվել, որը պարունակել է փայտածուխի և ածուխի հետքեր։ Ներսի փոքրիկ առանձնասենյակի մուտքի երկու կողմերում կրկին սյուներ են։ Տեպոստեկատլ աստծու արձանիկը հավանաբար պահվել է այս սենյակում։

Պատմության ընթացքում տաճարը բազմիցս ենթարկվել է փոփոխությունների, նեղացվել է ներքին սենյակի մուտքը, ավելացվել են քարե նստարաններ, քիվեր, որոնց վրա կան ացտեկների ծիսական օրացույցից խորաքանդակներ։

Պատշգամբաձև շինությունների արևելյան կողմում կառուցվել են կացարաններ տեղի քահանաների և նրանց օգնականների համար։

## Մեկնաբանություններ
Տաճարի ավերակների միջից հայտնաբերվել են գլիֆներով երկու քարեր, որոնցից մեկի վրա գրված է ացտեկների 8-րդ կայսեր՝ Աուիսոտլի անունը, մյուսի վրա՝ մեզոամերիկյան օրացույցով՝ «10 ճագար» (ացտեկների օրացույց՝ 10 Rabbit = 1502)։ Այս ամսաթիվը ներկայացնում է մեր թվագրության 1502 թվականը, երբ այս կայսրը մահացել է։ Որոշ հնագետներ եկել են այն եզրակացության, որ սա տաճարի կառուցման տարին է, մյուսները վկայում են, որ այդ քարերն ավելացվել են հետագայում՝ ի հիշատակ Աուիսոտլի կայսեր։ Որոշ գլիֆներ ներառում են փիրուզագույն թագեր, վահաններ, որից հետազոտողները եզրակացրել են, որ նստարանները կառուցել են 1452 թվականից հետո։

## Ծանոթագրություններ

## Աղբյուրներ
 
*
*
*

Կատեգորիա:Մեզոամերիկյան ճարտարապետություն
Մարցելլա թատրոն

մինի|Թատրոնի ետնամասը
մինի|Կամարաշարքը
**Մացելլա թատրոն** (, ), հնագույն բացօթյա թատրոն Հռոմում` Տիբեր գետի աջ ափին։ Կառուցվել է Հռոմեական Հանրապետության վերջին տարիներին։ Թատրոնում տեղաբնակներն ու այցելուները դիտում էին դրամայի և երգերի ներկայացումներ։ Այսօր Սանտ Անջելո շրջանի այս հնագույն շինությունը կրկին քաղաքի ամենահանրաճանաչ զբոսաշրջային վայրերից մեկն է։ Թատրոնի տարածքը հատկացվել է Հուլիոս Կեսարի կողմից, որը սպանվեց մինչ կսկսեր կառուցումը։ Թատրոնը ավարտեց Օկտավիանոս Օգոստոսը Ք. ա. 12-րդ դարում և նվիրեց իր հանգուցյալ զարմիկ Մարկոս Կլավդիուս Մարցելլի հիշատակին։ 111 տրամագծով թատրոնը, որն ամենամեծն ու կարևորն էր Հռոմում, հատկացված է 11-20 հազար հանդիսատեսի համար։ Այն քաղաքային ճարտարապետական նմուշների տպավորիչ օրինակներից մեկն էր Հռոմեական աշխարհում։ Թատրոնը հիմնականում կառուցված է տուֆից, իսկ ամբողջությամբ պատված էր ճերմակ տրավերտինով։ Այն նաև ամենավաղ թվագրվող կառույցն է Հռոմում, որում օգտագործվել է Հռոմեական աղյուս։
Հարմար վայրերում տեղակայված մյուս հռոմեական թատրոնների նման, Մարցելլա թատրոնը նույնպես ուներ այնպիսի բացվածքներ, որտեղից երևում էին բնության տեսարաններ։ Այս դեպքում Տիբեր կղզին էր հարավարևմտյան կողմից։ Թատրոնը գործածումից դուրս եկավ 4-րդ դարի սկզբին, և կառույցը ծառայեց որպես քարանոց։ Սակայն կառույցի ներսում տեղակայված արձանները վերակառուցվեցին Պետրոնիուս Մաքսիմուսի կողմից 421 թվականին։ Վաղ միջնադարում թատրոնը դարձավ Ֆաբիաների ամրոցը, իսկ 11-րդ դարի վերջում՝ Պիեր Լեոնիի և նրա ժառանգների։ Դա կանխեց համալիրի հետագա կործանումը։ Սավելլիները դրան տիրացան 13-րդ դարում, հետագայում դրա վրա կառուցվեց հայտնի Օրսինի տան պալատը։ Թատրոնի ավերակների մոտ պահպանվել է Օկտավիայի հնագույն սյունասրահը։ 17-րդ դարում անգլիացի ճարտարապետ Քրիստոֆեր Ռենը հստակորեն ճանաչում է, որ Օքսֆորդում կառուցած Շելդոնի թատրոնի(1664-1669) ձևավորմանը ներգործել է Սեբաստիանո Սերլիոյի Մարցելլա թատրոնի փորագրությունները։ Ներկայումս թատրոնի վերին հարկերը բաժանված են բազմաթիվ բնակարանների, իսկ նրա շրջակայքը օգտագործվում է ամառային փոքր համերգների համար։

## Ծանոթագրություններ

## Արտաքին հղումներ
* Theater of Marcellus 
* THEATRE OF MARCELLUS (TEATRO DI MARCELLO)
* Theatre of Marcellus, Rome 
* Theatre-of-Marcellus
* Theater of Marcellus/Teatro Marcello

Կատեգորիա:Իտալիայի տեսարժան վայրեր
Կատեգորիա:Մ.թ.ա. 1-ին դարում կառուցումն ավարտված շենքեր և կառույցներ
Կատեգորիա:Մ.թ.ա. 13
Ֆիլեն (Էնայի գավառ)

**Ֆիլեն** (), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը Էնան է։ Մտնում է Ֆեր ան Տարդենուա կանտոնի կազմի մեջ։ Կոմունայի շրջանը՝ Սուասոն։

Կոմունայի INSEE կոդը՝ 02311:

## Բնակչություն
2010 թվականի տվյալներով՝ համայնքի բնակչությունը 137 մարդ էր։ 

## Տնտեսություն
2010 թվականին համայնքի 85 աշխատունակ (15-64 տարեկան) բնակիչներից 73-ը տնտեսապես ակտիվ էին, 12-ը՝ ոչ ակտիվ (ակտիվության ցուցանիշը կազմել է 85,9 %, 1999 թվականին եղել է 82,0 %)։ 73 տնտեսապես ակտիվ բնակիչներից աշխատում էին 63-ը (37 տղամարդ և 26 կին), գործազուրկ էին 10 մարդ (6 տղամարդ և 4 կին)։ 12 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 2-ը՝ թոշակառուներ, 6-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆիլեն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ֆեստիո

**Ֆեստիո** (), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը Էնան է։ Մտնում է Լան 2 կանտոնի կազմի մեջ։ Կոմունայի շրջանը՝ Լան։

Կոմունայի INSEE կոդը՝ 02309:

## Բնակչություն
2010 թվականի տվյալներով՝ համայնքի բնակչությունը 604 մարդ էր։ 

## Տնտեսություն
2010 թվականին համայնքի 391 աշխատունակ (15-64 տարեկան) բնակիչներից 300-ը տնտեսապես ակտիվ էին, 91-ը՝ ոչ ակտիվ (ակտիվության ցուցանիշը կազմել է 76,7 %, 1999 թվականին եղել է 65,7%)։ 300 տնտեսապես ակտիվ բնակիչներից աշխատում էին 253-ը (140 տղամարդ և 113 կին), գործազուրկ էին 47 մարդ (18 տղամարդ և 29 կին)։91 տնտեսապես ոչ ակտիվ բնակիչներից 25-ը եղել են աշակերտներ կամ ուսանողներ, 30-ը՝ թոշակառուներ, 36-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆեստիո 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Չեշմե

**Չեշմե**(), քաղաք Թուրքիայի ծայր արևմուտքում, Իզմիրի մարզում։ Գտնվում է Իզմիր քաղաքից 80 կիլոմետր հեռավորության վրա` Էրիթրեա թերակղզու վրա։ Չեշմեյի հակադիր կողմում գտնվում է հունական Խիոս կղզին։ Չեշմեն թուրքական ամենահայտնի հանգստավայրերից մեկն է։ Տարեկան այստեղ գալիս է մոտ մեկ ու կես միլիոն զբոսաշրջիկ։

## Պատմություն
Նախկինում այստեղ է գտնվել հունական Կրինի քաղաքը ()։

1770 թվականի հունիսին այստեղ տեղի է ունեցել Չեշմեյի ծովամարտը, որի ժամանակ ռուսական միջերկրածովյան էսկադրիան ջախջախեց այստեղ կուտակված թուրքական նավատորմին։

1922 թվականին քաղաքում բնակվում էր շուրջ 17000 մարդ, հիմնականում հույներ, թուրքեր և հայեր։

## Ներկա դրություն
Չեշմեն Էգեյան ծովի թուրքական ափի ամենահայտնի հանգստավայրերից մեկն է։ Չեշմեն գտնվում է Թուրքիայի ծայր արևմուտքում` Իզմիրից 80 կիլոմետր հեռավորության վրա։ Այստեղ կան բազմաթիվ հանքային աղբյուրներ, որոնց ջրերը հոսում են հանգստավայրի հյուրանոցների տարածքներով։

Չեշմեի ամենահայտնի լողափը Ալթընկումն է, որը գտնվում է Չեշմեյից 10 կիլոմետր հեռավորության վրա։

### Քույր քաղաքներ

## Ծանոթագրություններ

## Արտաքին հղումներ
* Çeşme Interactive Map
* Prefecture of Çeşme 
* Çeşme Municipality 
* Information about Çeşme 
* Çeşme photos with explanations
* Çeşme Blog 
* About Çeşme

Կատեգորիա:Եգեյան ծովի թուրքական նավահանգիստներ և քաղաքներ
Կատեգորիա:Թուրքիայի առափնյա բնակավայրեր
Կատեգորիա:Թուրքիայի ծովափնյա հանգստավայրեր
Կատեգորիա:Թուրքիայի ձկնորսական համայնքներ
Կատեգորիա:Թուրքիայի քաղաքներ
Կատեգորիա:Իզմիրի մարզ
Հենրիկ Մարանջյան

**Հենրիկ Սահակի Մարանջյան** (), հայ խորհրդային կինոօպերատոր։ ՌԴ արվեստի վաստակավոր գործիչ (1976)։

## Կենսագրություն
1951 թվականին ավարտել է Մոսկվայի կինեմատոգրաֆիայի ինստիտուտը։ 1951 թվականից եղել է Լենֆիլմի օպերատոր։ 1977 թվականից դասավանդել է Սանկտ Պետերբուրգի մշակույթի ինստիտուտում։

## Գեղարվեստական ֆիլմեր
* «Երջանկության օրը» (1963)
* «Ս. քաղաքում» (1966)
* «Սալյուտ, Մարիա» (1970)
* «...Եվ այլ պաշտոնական անձինք» (1976)
* «Գիտեմ միայն ես» (1986)
* «Ռաֆերտի» (1980)
* «Սիրանո դը Բերժըրակ» (1989)
* «Էլիքսիր» (1995)

## Ֆիլմ-բալետներ
* «Անյուտա» (1982, ՌՍՖՍՀ պետական մրցանակ՝ 1984)
* «Չապլինիանա» (1985)

## Մրցանակներ
* Վենետիկի միջազգային կինոփառատոնի «Արծաթե առյուծ» մրցանակ (2002, «Ծաղրածուն» ֆիլմի համար) 
* Վասիլև եղբայրների անվան ՌՍՖՍՀ պետական մրցանակ «Անյուտա» ֆիլմի համար (1984) 
* Ռուսաստանի արվեստի վաստակավոր գործիչ (1976)
* Համամիութենական կինոփառատոնի դափնեկիր (1966)
* «ԽՍՀՄ կինեմատոգրաֆիայի գերազանցիկ» (1967)
* Բարեկամության շքանշան (1997)
* Սանկտ Պետերբուրգի կինոարվեստում ներդրման համար «Պղնձե հեծյալ» պրոֆեսիոնալ մրցանակ (2008-2009)
* ՌՍՖՍՌ Գերագույն խորհրդի նախագահության պատվոգիր (1969)
* Մեդալ «Անձնվեր ծառայության համար» (1970)
* «1973 թվականի սոցիալիստական մրցակցության հաղթող» (1974)
* «Լենֆիլմ» կինոստուդիայի շնորհակալագրեր

## Ընտանիք
* Կինը՝ Ֆրիջետա Գուրգենի Ղուկասյան, «Լենֆիլմ» կինոստուդիայի գլխավոր խմբագիր, կինոգետ, դասախոս, ՌԴ գիտությունների վաստակավոր գործիչ
* Դուստրերը՝ Կարինե Հենրիկի Մարանջյան, գիտնական, ճապոնագետ, Արևելագիտության ինստիտուտի ավագ գիտաշխատող
** Մարիամ Հենրիկի Մարանջյան, մանկավարժ-սուրդոպեդագոգ

## Ծանոթագրություններ

Կատեգորիա:Հայ կինոօպերատորներ
Կատեգորիա:Բարեկամության շքանշանի ասպետներ
Կատեգորիա:ՎԳԻԿ-ի շրջանավարտներ
Ֆլյորի (Էնայի գավառ)

**Ֆլյորի** (), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Վիլեր Կոտրե կանտոնի կազմի մեջ։ Կոմունայի շրջանը՝ Սուասոն։

Կոմունայի INSEE կոդը՝ 02316:

## Բնակչություն
2010 թվականի տվյալներով՝ համայնքի բնակչությունը 129 մարդ էր։ 

## Տնտեսություն
2010 թվականին համայնքի 91 աշխատունակ (15-64 տարեկան) բնակիչներից 54-ը տնտեսապես ակտիվ էին, 37-ը՝ ոչ ակտիվ (ակտիվության ցուցանիշը կազմել է 59,3 %, 1999 թվականին եղել է 76,6%)։ 54 տնտեսապես ակտիվ բնակիչներից աշխատում էին 49-ը (26 տղամարդ և 23 կին), գործազուրկ էին 5 մարդ (3 տղամարդ և 2 կին)։ 37 տնտեսապես ոչ ակտիվ բնակիչներից 13-ը եղել են աշակերտներ կամ ուսանողներ, 77-ը՝ թոշակառուներ, 7-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆլյորի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ջեյմս Բոնդի ընկերուհիները

[thumb|350px|Վերևի շարքը ձախից աջ.
<br />[Եվա Գրին (Վեսփեր Լինդ «Կազինո Ռոյալ»-ում)
Հոլի Բերի (Ջինիքսը «Մեռիր, բայց ոչ հիմա»-ում)
Դենիզ Ռիչարդս (Քրիսմաս Ջոնսը «Ամբողջ աշխարհն էլ քիչ է»-ում)
Ներքևի շարքը ձախից աջ.
Ջեյն Սեյմուր (դերասանուհի) (Սոլիտերը «Ապրիր և թող մյուսներին մեռնել»-ում)
Օլգա Կուրիլենկո (Կամիլա «Գթասրտության քվանտ»-ում)
Միշել Եո (Վայ Լինը «Վաղը չի մեռնի երբեք»-ում)]]

**Բոնդի ընկերուհիները** (), Ջեյմս Բոնդի ընկերուհիները և գործընկերուհիները։ Բոլոր դերասանուհիները, որոնք կատարել են սուպերգործակալի ընկերուհու դերերը, ակնթարթորեն ձեռք են բերել համաշխարհային ճանաչում՝ ստանալով սեքս-խորհրդանիշների կարգավիճակ։

## EON Productions-ի ֆիլմեր («պաշտոնական Բոնդիանա»)

## Ոչ պաշտոնական ֆիլմեր

## Հետաքրքիր փաստեր
* Մեծ Բրիտանիայի 28-ամյա Էմմա-Լուիզա Հոջեսը, ով Բոնդիանայի մեծ երկրպագու է, փոխել է անունը ի պատիվ Ջեյմս Բոնդին նվերիված ֆիլմաշարի 14 հերոսուհիներին. հիմա նրան անվանում են Միսս Պուսսի Գալոր Հանի Ռայդեր Սոլիտեր Պլենթի Օ՛Թուլ Մեյդեյ Քսենյա Օնատոպ Հոլի Գուդհեդ Թիֆանի Կեյս Կիսի Սուձուկի Մերի Գուդնայթ Ջինքս Ջոնսոն Ութոտնուկ Դոմինո Մանիպեննի։

## Ծանոթագրություններ

## Արտաքին հղումներ
* 
* Лучшие девушки Джеймса Бонда 
* Все красотки Джеймса Бонда

Կատեգորիա:Ջեյմս Բոնդ
Ջոն Քլելանդ

**Ջոն Քլելանդ** (, ), անգլիացի գրող, ով հատկապես հայտնի է իր էրոտիկ բնույթի «Անառակ կնոջ հուշագրությունը կամ Ֆաննի Հիլլ» վեպով։

## Կենսագրություն
Ջոն Քլելանդը ծնվել է 1709 թվականի սեպտեմբերի 24-ին Անգլիայի Սուրրեյ կոմսության Քինգսթոն ապոն Թեմս քաղաքում՝ շոտլանդացի սպա Ուիլյամ Քլելանդի ընտանիքում։ Նա իր մանկությունն անց է կացրել Լոնդոնում, որտեղ 1721-1723 թվականներին սովորել է Վեսթմինսթերի դպրոցում։ Նրա հայրը կրթված անձնավաորություն էր և ծանոթ էր ժամանակի անգլիական գրականության մի շարք երևելի դեմքերի՝ Ալեքսանդր Փոփի, Հենրի Սենթ-Ջոն Բոլինգբրոքի, Ֆիլիպ Դորմեր Սթենհոփ Չեսթերֆիլդի, Հորաս Ուոլփոլի հետ։

1728-1740 թվականներին Ջոն Քլելանդը ծառայության է անցել Բրիտանական Օստ-Հնդկական ընկերության Բոմբեյի մասնաճյուղում՝ սկզբում որպես զինվոր, ապա գործավար։ 1741 թվականի օգոստոսին նա վերադառնում է Լոնդոն, իսկ նույն թվականի սեպտեմբերի 21-ին վախճանվում է նրա հայրը։ Պարտքերի պատճառով Ջոն Քլելանդը 1948 փետրվարի 23-ին բանտարկվում է լոնդոնի Նյուգեթի բանտում, որտեղից ազատվում է հրատարակիչ Ռալֆ Գրիֆֆիթսի միջնորդությամբ։ Դեռևս բանտում նա ավարտում է «Անառակ կնոջ հուշագրությունը կամ Ֆաննի Հիլլ» վեպի առաջին հատոր, որը լույս է տեսնում 1748 թվականի նոյեմբերի 28-ին, իսկ երկրորդ հատորը՝ 1749 թվականի փետրվարի 14-ին։

Ջոն Քլելանդը վախճանվում է 1789 թվականի հունվարի 23-ին Լոնդոնում։

## Մատենագիտություն
* 1749 - «Անառակ կնոջ հուշագրությունը կամ Ֆաննի Հիլլ» (*Memoirs of a Woman of Pleasure, or, Fanny Hill*), առաջին հրատարակություն
* 1750 - «Անառակ կնոջ հուշագրությունը կամ Ֆաննի Հիլլ» (*Memoirs of a Woman of Pleasure, or, Fanny Hill*), բարեփոխված հրատարակություն
* 1751 - «Պճնամոլի հուշագրությունը» (*Memoirs of a Coxcomb*)
* 1755 - «Տիտոս Վեսպասիանոս» (*Titus Vespasian*), թատերերգություն
* 1755 - «Տիկնանց բաժանորդագրում» (*The Ladies Subscription*)
* 1758 - «Թոմբո-Չիքվի կամ ամերիկյան վայրենին» (*Tombo-Chiqui, or, The American Savage*)
* 1764 - «Սիրո անակնկալները» (*The Surprises of Love*)
* 1768 - «Պատվելի կինը» (*The Woman of Honour*)
* - «Ֆաննի Հիլլի քրոջ Մոլլի Հիլլ հուշագրությունը» (*Molly Hill Memoirs of The Sister of Fanny Hill*)
* - «Նկարազարդված Ֆաննի Հիլլ» (*The Illustrated Fanny Hill*)
* - «Օքսֆորդյան գիտնականի հուշագրությունը» (*Memoirs of an Oxford Scholar*)
* - «Մերի Բրաունի հուշագրությունը» (*The Memoirs of Maria Brown (Genuine Memoirs of the celebrated Miss Maria Brown*)

## Գրականություն
* Cleland, John (2005). *Memoirs of a Coxcomb.* Ed. Hal Gladfelder. Peterborough, ON: Broadview Press. ISBN 978-1-55111-568-9.
* Gautier, Gary (2001). "Introduction". *Fanny Hill or, Memoirs of a Woman of Pleasure.* New York: Modern Library.
* Gladfelder, Hal (2007). "In Search of Lost Texts: Thomas Cannon's 'Ancient and Modern Pederasty Investigated and Exemplified." *Eighteenth-Century Life* 31(1).
* Plumb, J. H. (1965). "Introduction". *Fanny Hill, or, Memoirs of a Woman of Pleasure.* New York: Signet Classics.
* Sabor, Peter (2004). "John Cleland" in H. C. G. Matthew and Brian Harrison, eds. *The Dictionary of National Biography.* Vol. 12. London: Oxford University Press.

## Ծանոթագրություններ

Կատեգորիա:Անգլիացի գրողներ
Կատեգորիա:Անգլիացի արձակագիրներ
Կատեգորիա:Անգլիացի վիպասաններ
Ալեքսանդրովսկի գյուղական խորհուրդ (այլ կիրառումներ)

**Ալեքսանդրովսկի գյուղական խորհուրդ**, կարող է վերաբերել՝
* Ալեքսանդրովսկի գյուղական խորհուրդ - Ուկրաինայի Սումիի մարզի Բուրինսկի շրջանում
* Ալեքսանդրովսկի գյուղական խորհուրդ - Ուկրաինայի Պոլտավայի մարզի Գրեբենկովսկի շրջանում
* Ալեքսանդրովսկի գյուղական խորհուրդ - Ուկրաինայի Խարկովի մարզի Զոլոչևսկի շրջանում
* Ալեքսանդրովսկի գյուղական խորհուրդ - Ուկրաինայի Խարկովի մարզի Իզյումսկի շրջանում
* Ալեքսանդրովսկի գյուղական խորհուրդ - Ուկրաինայի Խարկովի մարզի Բոգոդուխովսկի շրջանում
* Ալեքսանդրովսկի գյուղական խորհուրդ - Ուկրաինայի Պոլտավայի մարզի Պիրյատինսկի շրջանում
* Ալեքսանդրովսկի գյուղական խորհուրդ - Ուկրաինայի Խարկովի մարզի Վալկովսկի շրջանում
Ալեքսանդրովսկի շրջան (այլ կիրառումներ)

**Ալեքսանդրովսկի շրջան**, կարող է վերաբերել՝
* Ալեքսանդրովսկի շրջան - մունիցիպալ շրջան Ռուսաստանի Տոմսկի մարզում
* Ալեքսանդրովսկի շրջան - մունիցիպալ շրջան Ռուսաստանի Վլադիմիրի մարզում
* Ալեքսանդրովսկի շրջան - մունիցիպալ շրջան Ռուսաստանի Ստավրոպոլի երկրամասում
* Ալեքսանդրովսկի շրջան - մունիցիպալ շրջան Ռուսաստանի Պերմի երկրամասում
* Ալեքսանդրովսկի շրջան - մունիցիպալ շրջան Ռուսաստանի Օրենբուրգի մարզում
Ալեքսեև (այլ կիրառումներ)

**Ալեքսեև**, կարող է վերաբերել՝
* Ալեքսեև - գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում
* Ալեքսեև - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Ալեքսեևսկի գյուղական խորհուրդ (այլ կիրառումներ)

**Ալեքսեևսկի գյուղական խորհուրդ**, կարող է վերաբերել՝
* Ալեքսեևսկի գյուղական խորհուրդ - Ուկրաինայի Խարկովի մարզի Բլիզնյուկովսկի շրջանում
* Ալեքսեևսկի գյուղական խորհուրդ - Ուկրաինայի Խարկովի մարզի Կրասնոկուտսկի շրջանում
Ալեքսեևսկի շրջան (այլ կիրառումներ)

**Ալեքսեևսկի շրջան**, կարող է վերաբերել՝
* Ալեքսեևսկի շրջան - մունիցիպալ շրջան Ռուսաստանի Բելգորոդի մարզում
* Ալեքսեևսկի շրջան - մունիցիպալ շրջան Ռուսաստանի Թաթարստան հանրապետությունում
* Ալեքսեևսկի շրջան - մունիցիպալ շրջան Ռուսաստանի Սամարայի մարզում
* Ալեքսեևսկի շրջան - մունիցիպալ շրջան Ռուսաստանի Վոլգոգրադի մարզում
Ալեքսանդրովկայի շրջան (այլ կիրառումներ)

**Ալեքսանդրովկայի շրջան**, կարող է վերաբերել՝
* Ալեքսանդրովկայի շրջան - շրջան Ուկրաինայի Դոնեցկի մարզում
* Ալեքսանդրովկայի շրջան - շրջան Ուկրաինայի Կիրովոգրադի մարզում
Fever

***Fever***, ավստրալիացի երգչուհի Քայլի Մինոուգի ութերորդ ստուդիական ալբոմը, որը 2001 թվականի վերջին թողարկվել է Եվրոպայում և Ավստրալիայում, իսկ 2002 թվականին՝ Հյուսիսային Ամերիկայում Parlophone, Mushroom Records և Capitol լեյբլներով։ Ներկայում «Fever»-ը Քայլի Մինոուգի ամենաշատ վաճառված ալբոմն է։

## Ալբոմի մասին
Ալբոմի առաջին սինգլը՝ «Can’t Get You Out of My Head», շատ երկրներում դարձել է առաջին հիթ։ «Fever» ալբոմն իր հերթին գլխավորել է Ավստրալիայի և Եվրոպական շատ երկրների հիթ-շքերթներ։ Մեծ Բրիտանիայում վաճառվել է ալբոմի 1,9 միլիոն օրինակ, իսկ ամբողջ աշխարհում 8 միլիոն, ինչ շնորհիվ «Fever»-ը դարձել է Քայլի Մինոուգի՝ ամենաշատ վաճառված ալբոմը։ Ալբոմի թողարկմանը հաջորդել է *KylieFever2002* համերգային շրջագայությունը Եվրոպայում (37 շոու) և Ավստրալիայում (12)։ «Fever»-ը Քայլի Մինոուգի՝ ամենաշատ վաճառված ալբոմն է Ավստրալիայում, ԱՄՆ-ում, Կանադայում, Ռուսաստանում և մի շարք այլ երկրներում (մասնավորապես 2008 թվականին հայտարարվել է, որ Ռուսաստանում «Fever»-ը դարձել է Արտասահմանյան կատարողի առաջին ալբոմը, որ ստացել է ադամանդե կարգավիճակ՝ ըստ ֆիզիկական կրիչների օրինական վաճառքի)։

Մեծ Բրիտանիայում փոփ երաժշտության բնագավառում «BRIT Awards» մրցանակաբշխության (2002 թվական) ժամանակ «Fever» ալբոմը ներկայացվել է «Լավագույն միջազգային ալբոմ» անվանակարգում։

## Սինգլներ
* «Can't Get You Out of My Head» սինգլը թողարկվել է 2001 թվարկանի սեպտեմբերին Եվրոպայում և Ավստրալիայում։ Այն Ավստրալիայի, Իռլանդիայի և Մեծ Բրիտանիայի հիթ-շքերթներում առաջին շաբաթում զբաղեցրել է առաջին հորիզոնականը՝ հիթ-շքերթը գլխավորելով 4 շաբաթ։ Սինգլը Առաջին հորիզոնականն է զբաղեցրել նաև ավելի քան 40 երկրների հիթ-շքերթներում։ 2002 թվականի երգը թողարկվել է ԱՄՆ-ի՝ Billboard Hot 100-ում զբաղեցնելով 7-րդ հորիզոնականը։
* «In Your Eyes» սինգլը թողարկվել է 2002 թվականի փետրվարին։ Այն գլխավորել է Ավստրալիայի, Հունգարիայի և Ռումինիայի հիթ-շքերթները, Մեծ Բրիտանիայում հասել է 3-րդ հորիզոնական, Իռլանդիայում՝ 6-րդ, իսկ Կանադայում 11-րդ հորիզոնական։ ԱՄՆ-ում երգը չի թողարկվել։
* «Love at First Sight» սինգլը թողարկվել է 2002 թվականի հունիսին։ Մեծ Բրիտանիայում այն զբաղեցրել է 2-րդ, իսկ Ավստրալիայում՝ 3-րդ հորիզոնականը։ Երգը 2003 թվականին ներկայացվել է Գրեմմի մրցանակի որպես լավագույն պարային ձայնագրություն։
* «Come into My World» սինգլը թողարկվել է 2002 թվականի նոյեմբերին։ Այն զբաղեցրել է 4-րդ հորիզոնականը Ավստրալիայում, 8-րդ հորիզոնականը Մեծ Բրիտանիայում և 11-րդ հորիզոնականը Իռլանդիայում։ Երգի համար Քայլի Մինոուգը 2004 թվականին ստացել է իր առաջին Գրեմմի մրցանակը լավագույն պարային ձայնագրություն անվանակարգում։

## Երգացանկ

## Հիթ-շքերթ

### Շաբաթական հիթ շքերթներ

### Տարեկան հիթ շքերթներ

### 10-ամյա հիթ շքերթներ

## Ծանոթագրություններ

## Արտաքին հղումներ
* ''Fever'' ալբոմը Allmusic կայքում

Կատեգորիա:Քայլի Մինոուգի երգեր
Ալզաս (այլ կիրառումներ)

**Ալզաս**, կարող է վերաբերել՝
* Ալզաս - գետակ Արաքսի ավազանում
* Ալզաս - գետ Ռուսաստանում, հոսում է Կեմերովոյի մարզում, Մեծ Օսիպովայի վտակը
* Ալզաս - գետ Ռուսաստանում, հոսում է Կեմերովոյի մարզում, Տայդոնի վտակը
Ալզի (այլ կիրառումներ)

**Ալզի**, կարող է վերաբերել՝
* Ալզի - թագավորություն Արածանիի ստորին հոսանքի հովտում
* Ալզի - հնագույն երկրամաս Հայկական լեռնաշխարհում, նրա հարավ-արևմուտք կողմում, Արածանիի ստորին հոսանքի շրջանում
Ալթունբուլաղ (այլ կիրառումներ)

**Ալթունբուլաղ**, կարող է վերաբերել՝
* Ալթունբուլաղ - գյուղ Արևելյան Հայաստանում, Կարսի մարզի Արդահանի գավառում
* Ալթունբուլաղ - ավերակ գյուղ Արևելյան Հայաստանում, Կարսի մարզի Արդահանի գավառում
* Ալթունբուլաղ - գյուղ Արևմտյան Հայաստանում, Էրզրումի վիլայեթի Էրզրումի գավառում
Ալթայսկի շրջան (այլ կիրառումներ)

**Ալթայսկի շրջան**, կարող է վերաբերել՝
* Ալթայսկի շրջան - մունիցիպալ շրջան Ռուսաստանի Խակասիա հանրապետությունում
* Ալթայսկի շրջան - մունիցիպալ շրջան Ռուսաստանի Ալթայի երկրամասում